Atranka logopedo pareigoms užimti

 Marijampolės vaikų lopšelis-darželis „Pasaka” skelbia atranką logopedo pareigybei.

Darbo krūvis - 0,5 pareigybės (etato). Darbo užmokestis - 7,44-10,45 bazinio dydžio atlyginimas. Darbo sutarties rūšis – neterminuota, darbuotojas priimamas dirbti nuo 2022 m. gruodžio 13 d. Pretendentų atrankos būdas – pokalbis.

 Kvalifikaciniai reikalavimai pretendentams:

 1. Aukštasis universitetinis išsilavinimas ir logopedo profesinė kvalifikacija;

2. Gebėjimas įvertinti kalbos raidos ypatumus, kalbos ir kitus komunikacijos sutrikimus, ugdytinių specialiuosius poreikius;

 3. Mokinių, turinčių kalbos sutrikimų, specialiosios pedagoginės pagalbos teikimo metodų išmanymas, gebėjimas juos taikyti šalinant šių mokinių kalbos sutrikimus;

 4. Gebėjimas bendrauti ir bendradarbiauti su ikimokyklinio ir priešmokyklinio amžiaus vaikais, turinčiais kalbos sutrikimų, ir bendradarbiauti su mokytojomis, kitais asmenimis, tiesiogiai dalyvaujančiais ugdymo procese, ugdytinių tėvais (globėjais, rūpintojais), pedagoginių psichologinių tarnybų, sveikatos priežiūros, švietimo ir kitų įstaigų darbuotojais;

 5. Mokėti naudotis informacinėmis technologijomis.

 Pretendentai pateikia šiuos dokumentus:

 1. Prašymą dalyvauti atrankoje.

 2. Asmens tapatybę patvirtinančio dokumento kopiją.

 3. Išsilavinimą patvirtinančio dokumento kopiją.

 4. Gyvenimo aprašymą.

 5. Logopedo kvalifikacinę kategoriją patvirtinančio dokumento kopiją (jeigu turi).

 6. Darbo stažą patvirtinančių dokumentų kopijas (jeigu turi)

 7. Gali pateikti buvusių darboviečių rekomendacijas (nebūtinai).

 Dokumentų originalai pateikiami tiesiogiai teikiant dokumentus arba atrankos dieną ir sutikrinti su kopijomis grąžinami pretendentui. Dokumentai priimami Marijampolės vaikų lopšelyje-darželyje „Pasaka“, P. Vaičaičio g. Nr. 24 arba rastine@marpasaka.lt iki gruodžio 5 d. imtinai.

 Informacija teikiama tel. 8 343 50758 . Konkursas paskelbtas 2022 m. lapkričio 22 d. Atranka vyks 2022 m. gruodžio 9 d. Iki atrankos likus ne mažiau kaip 3 kalendorinėms dienoms, pagal komisijos pirmininko sudarytą atrankos posėdžio darbotvarkę kiekvienam pretendentui bus praneštas individualus laikas atvykti į atranką, tiksli atrankos vieta ir numatoma trukmė.